{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Zakona o prestanku važenja Zakona o centru za praćenje poslovanja energetskog sektora i investicija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Boris Draženović"," MINISTARSTVO ZAŠTITE OKOLIŠA I ENERGETIKE ","Definitivno, ovdje se ne radi o racionalizaciji poslovanja i o mogućim financijskim uštedama. Nešto je tu drugo u pitanju. Do dana današnjega sa nama iz CEI-a o predmetnoj temi NITKO nije razgovarao.\n\nCEI jedini u RH priprema i provodi JPP projekte za javni sektor. Sa kime se to CEI preklapa u istovrsnim poslovima?\n\nKompletni troškovi pripreme JPP projekata mogu se alimentirati iz EU sredstava (od ove godine). Dakle, sa CEI-em Republika Hrvatska može dobiti nove, prijeko potrebne, investicijske projekte za javni sektor bez povećavanja javnog duga države i to BESPLATNO. Za predmetna sredstva ne mogu, po navedenom osnovu, aplicirati ministarstva već samo nezavisne agencije. Tako je to u Europi. \n\nOvim prijedlogom zakona napravljen je kaos u javnom sektoru. Zovu nas svakodnevno iz ministarstava, gradova i županija i ne mogu se načuditi 'logici' kojom se ukida agencija sa malo zaposlenika (nije skupa) a prijeko potrebna za državu. Naime, mi nismo agencija koja radi režijske poslove već pripremamo nove investicije!!\n\nNa kraju, započeo je 'lov na ljude'. Nešto što je godinama stvarano, sakupljano je iskustvo i postignuti su zavidni radni rezultati sada je izloženo vrlo primamljivim ponudama iz privatnog sektora. Stoga se ne treba previše obazirati na članke Prijedloga zakona kojima se regulira prerasporedba postojećih zaposlenika u neke druge strukture resornog ministarstva. Oni koji vrijede, 'nose posao' i imaju rezultate u radu dosta prije će si pronaći adekvatan nastavak karijere i to, u potpunosti, u privatnom sektoru. Oni neće čekati nastavak ukidanja CEI-a jer im to nije potrebno. A i zašto bi to čekali?","Nije prihvaćen","Navedeno nije predmet prijedloga Zakona. Naime, imajući u vidu problematiku nedovoljne učinkovitosti tijela javne uprave, velikog broja pravnih osoba čije se djelatnosti i nadležnosti preklapaju i troškova Državnog proračuna za javnu i državnu upravu potrebno je određene pravne osobe ukinuti. Donošenjem ovog Zakona, Ministarstvo zaštite okoliša i energetike preuzet će imovinu, opremu, sredstva za rad, financijska sredstva, prava i obveze te radnike CEI-a, a koji stupanjem na snagu Zakona postaju državni službenici ili namještenici i preuzimaju se u Ministarstvu zaštite okoliša i energetike, a za što se ocjenjuje da će pridonijeti racionalnijoj organizaciji i učinkovitijem poslovanju te za posljedicu imati ukupno smanjenje troškova."]
[2,"Udruga za nezavisnu medijsku kulturu"," MINISTARSTVO ZAŠTITE OKOLIŠA I ENERGETIKE ",".","Nije prihvaćen","Nije postavljen komentar"]